Ռիչարդ Ռոքսբուրգ

Ռիչարդ Ռոքսբուրգը (, ), կինոյի, հեռուստատեսության և թատրոնի ավստրալիացի դերասան, ռեժիսոր, սցենարիստ և պրոդյուսեր։ Հայտնի է «Առաքելությունն անիրագործելի է 2», «Մուլեն Ռուժ», «Երևելի ջենտլմենների լիգա», Վան Հելսինգ», «Սանկտում» ֆիլմերում, ինչպես նաև «Ռեյք» հեռուստասերիալում կատարած դերերի շնորհիվ։

 Կենսագրություն 
Ռիչարդ Ռոքսբուրգը ծնվել է 1962 թվականի հունվարի 23-ին Ավստրալիայի Նոր Հարավային Ուելս նահանգի Օլբերի քաղաքում։ Նրա հայրը եղել է հաշվապահ Ջոն Ռոսքբուրգը, իսկ մայրը՝ տնային տնտեսուհի Մերի Ռոքսբուրգը։ Ռիչարդն ընտանիքի վեց երեխաներից ամենակրտսերն է։ 1984 թվականին նա ավարտել է Ավստրալիայի ազգային համալսարանի տնտեսագիտական ֆակուլտետը, իսկ 1986 թվականին՝ Ավստրալիայի Դրամատիկական արվեստի ազգային ինստիտուտը։

 Կարիերա 
Թատերական ինստիտուտն ավարտելուց անմիջապես հետո Ռիչարդ Ռոքսֆորդն սկսել է խաղալ Սիդնեյի թատրոններում։ Իր դերասանական կարիերայի ընթացքում նա մասնակցել է տարբեր բեմադրությունների, այդ թվում՝ «Վերադարձ», «Խաղալիքների սիմֆոնիա», «Քեռի Վանյա», «Սիրանո դե Բերժերակ», «Գոոյին սպասելիս» և այլն։ Իր թատերական աշխատանքների համար նա երեք անգամ արժանացել է «Sydney Theatre Awards» մրցանակի 2007, 2010 և 2014 թվականներին, ինչպես նաև ստացել է ավստրիալական «Helpmann Awards» մրցանակ 2008 և 2014 թվականներին։

1987 թվականին Ռիչարդ Ռոքսբուրգն սկսել է նկարահանվել ավստրալիական ֆիլմերում և հեռուստասերիալներում։ 1996 թվականին նա խաղացել է «Հեղափոխության երեխաները» ֆիլմում։ 1997 թվականին «Օսկար և Լյուսինդա» ֆիլմում կատարել է միստր  Ջեֆրիսի դերը։

Հասարակության ուշադրությանն է արժանացել նրա դերը 2000 թվականի «Առաքելությունն անիրագործելի է 2» ֆիլմում, ինչպես նաև 2001 թվականի «Մուլեն Ռուժ» ֆիլմում կատարած Հերցոգի դերը։ 2003 թվականին նա «Երևելի ջենտլմենների լիգա» ֆիլմում նկարահանվում է միանգամից երեք դերերում՝ Մ, Ֆանտոմ և պրոֆեսոր Ջեյմս Մորիարտի։ 2004 թվականին Ռոքսբուրգը կատարել է իր լավագույն դերերից մեկը ամերիկյան ֆիլմերում. նա մարմնավորել է Դրակուլային «Վան Հելսինգ» ֆիլմում։ 2007 թվականին Ռիչարդ Ռոքսբուրգը՝ րպես ռեժիսոր, նկարահանել է «Մոռացված ցանկություններ» ֆիլմը, որի գլխավոր դերերը կատարել են Էրիկ Բանն ու Ֆրանկ Պոտենտեն։
2010 թվականին Ռիչարդ Ռոքսբուրգը նկարահանվել է ավստրալիական «Ռեյք» սերիալի գլխավոր դերում. սերիալի որոշ էպիզոդներում նա հանդես է եկել նաև որպես սցենարիստ և պրոդյուսեր։ 2011 թվականին Ռոքսբուրգը կատարել է գլխավոր դեր «Սանկտում» ֆիլմում։ Կինոյում ու հեռուստատեսությունում կատարած իր աշխատանքների համար Ռոքսբուրգն արժանացել է «Logie» (1996, 2011) և «AFI / AACTA» (1997, 2010, 2013) մրցանակների։

Ռիչարդ Ռոքսբուրգը մասնակցել է «Գիշերային պահակների լեգենդները» (2010), «Մեղու Մայան» (2014), «Բլինկի Բիլ» (2015) մուլտֆիլմերի հնչյունավորմանը։ 2014 թվականին նա նկարահանվել է «Գրեյսին որոնելիս» ֆիլմում։

 Անձնական կյանք 
1997-2000 թվականներին Ռիչարդ Ռոքսբուրգը հանդիպում էր դերասանուհի Միրանդա Օտտոյի հետ։ «Վան Հելսինգ» ֆիլմի նկարահանումների ժամանակ նա ծանոթացել ե Սիլվիա Կոլոկայի հետ. նրանք ամուսնացել են 2004 թվականի սեպտեմբերին։ Նրանք ունեն երկու որդի՝ Ռաֆայել Ջեք Դոմենիկո Ռոքսբուրգը (ծնվել է 2007 թվականի փետրվարի 10-ին) և Մայրո Ջաննի Դևիդ Ռոքսբուրգը (ծնվել է 2010 թվականի հոկտեմբերի 1-ին)։

 Ֆիլմագրություն 
 Դերասան 

 Ռեժիսոր 
2007 – Մոռացված ցանկություններ

 Սցենարիստ 
2010-2012, 2014 – Ռեյք

 Պրոդյուսեր 
2010-2012, 2014 – Ռեյք

 Մրցանակներ և անվանակարգեր 
 Տարի Մրցանակ Անվանակարգ Աշխատանք Արդյունք 1992Sydney Theatre Critics' Circle Award Երկրորդ պլանի լավագույն դերասան Վերադարձ 1994 John Tasker AwardԵրկնային աչք  Լավագույն նոր կատարում մյուզիքլում  Լավագույն դերասանՀամլետ  1995 Green Room Award Լավագույն դերասան  1996 Logie Awards Լավագույն դերասան Խորը սպանություն 1997 Verona Love Screens Film Festival Լավագույն դերասան Փառք Աստծու, նա հանդիպեց Լիզիին  AFI Award Լավագույն դերասանԼավ օր Պետսի Քլայնի համար  1998 Ավստրալիայի կինոքննադատներ Լավագույն դերասան  1999AFI Award Լավագույն դերասան Կիրք 2001 Երկրորդ պլանի լավագույն դերասանՄուլեն Ռուժ  Awards Circuit Community Awards Դերասանական լավագույն կազմ 2002 ԱՄՆ կինոդերասանների գիլդիայի մրցանակ Խաղարկային ֆիլմի լավագույն դերասանական կազմ  Online Film & Television Association Award Լավագույն երգ  2006 AFI Award Լավագույն դերասան դրամատիկական հեռուստասերիալումԼռություն 2007 Logie Awards Լավագույն դերասան  Sydney Theatre Awards Տղամարդու լավագույն դերակատարում Խաղալիքների սիմֆոնիա  AFI Award Լավագույն ռեժիսուրաՄոռացված ցանկություններ 2008 Ավստրալիայի կինոքննադատներ Լավագույն ռեժիսոր  Helpmann Awards Թատերական ներկայացման լավագույն դերասան Խաղալիքների սիմֆոնիա  2009 AFI Award Երկրորդ պլանի հրավիրված լավագույն դերասան հեռուստատեսային դրամայում Դիվանագետ 2010 Sydney Theatre Awards Տղամարդու լավագույն դերակատարում Քեռի Վանյա  AFI Award Դրամատիկական հեռուստասերիալի լավագույն դերասանՀոուկ 2011Logie Awards Լավագույն դերասան  Լավագույն դերասանՌեյք  Biarritz International Festival of Audiovisual Programming Լավագույն հեռուստադերասան  Helpmann Awards Թատերական ներկայացման լավագույն դերասան Քեռի Վանյա  Equity Awards Դրամատիկական սերիալի լավագույն դերասանական կազմՌեյք  2012AACTA Լավագույն դրամատիկական հեռուստասերիալ 2013 Դրամատիկական սերիալի  լավագույն դերասան  Լավագույն դրամատիկական հեռուստասերիալ  Sydney Theatre Awards Տղամարդու լավագույն դերակատարումԳոդոյին սպասելիս 2014 Helpmann Awards Թատերական ներկայացման լավագույն դերասան  Sydney Theatre Awards Տղամարդու լավագույն դերակատարում Սիրանո դը Բերժերակ 2015AACTA Դրամատիկական հեռուստասերիալի լավագույն դերասանՌեյք  Դրամատիկական լավագույն հեռուստասերիալ  Logie Awards Լավագույն դերասան 

 Ծանոթագրություններ 

Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Ավստրալիացի կինոռեժիսորներ
Կատեգորիա:Ավստրալիացի պրոդյուսերներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Հոլիվուդյան դերասաններ
Կատեգորիա:Ռեժիսորներ
Կատեգորիա:Սցենարիստներ այբբենական կարգով